9. (a) Ke ka baka la’ng go le bohlokwa gore re sepedišane le mmalo wa Beibele wa Segopotšo? (b) O ikwa bjang ka topollo? DINGWAGA di se kae tse di fetileng, kgaitsadi mongwe wa Mokeresete o ne a tlotla ka Baebele le monna wa gagwe yo e seng Mosupi. Mo nakong e e fetileng, monna yoo e ne e le leloko la nngwe ya dikereke tse di ipitsang gore ke tsa Bokeresete. Fa ba ntse ba tlotla, monna wa gagwe o ne a re o dumela Tharonngwe. E re ka kgaitsadi yoo a ne a lemoga gore monna wa gagwe a ka tswa a sa lemoge gore thuto ya Tharonngwe e akaretsa eng, o ne a mmotsa jaana ka botlhale: “A o dumela gore Modimo ke Modimo, Jesu ke Modimo le gore moya o o boitshepo ke Modimo; mme le fa go ntse jalo, ga se Medimo e meraro mme ke Modimo a le mongwe?” Monna wa gagwe o ne a araba a gakgametse a re, “Nnyaa, ga ke dumele seo!” Morago ga foo ba ne ba tlotla malebana le gore tota Modimo o ntse jang.